
Р Е З Ю М Е
КЪМ ОТЧЕТА ЗА ИЗПЪЛНЕНИЕ НА ПОЛИТИКИТЕ И ПРОГРАМИТЕ НА МРРБ
КЪМ 30.06.2026 г.
Отчетът за периода 01.01.2026 г. - 30.06.2026 г. на Министерството на регионалното развитие и  благоустройството (МРРБ) представя информация за изпълнението на целите и програмите на министерството въз основа на дейностите, които са проведени в рамките на бюджетната година, и инструментите на политиките. В него се съдържа информация за продуктите/услугите, които са предоставени, както и получения ефект за обществото в резултат от провежданите от министерството политики.

Към 30.06.2026 г. отчетът на консолидираните разходи е в общ в размер на 440 467 346 евро, от които 421 887 317 евро са отчетени по бюджета на МРРБ, а 18 580 029 евро - по оперативни и други програми, по които МРРБ е бенефициент.
	2100.00.00
	ОБЛАСТИ НА ПОЛИТИКИ И БЮДЖЕТНИ ПРОГРАМИ НА МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО
	Общо консолидирани разходи

	
	(в евро)
	Общо разходи
	По бюджета на ПРБ
	По други бюджети и сметки за средства от ЕС


	 
	Общо разходи
	440 467 346
	421 887 317
	18 580 029

	2100.01.00
	Политика за интегрирано развитие на регионите за постигане на растеж и подобряване качеството на жизнената среда 
	9 402 006
	1 150 166
	8 251 840

	2100.01.01
	Бюджетна програма „Стратегическо планиране на регионалното и пространственото развитие, децентрализация и териториално сътрудничество”
	7 906 446
	250 362
	7 656 084

	2100.01.02
	Бюджетна програма „Подобряване на жилищните условия на маргинализирани групи от населението”
	933 046
	337 290
	595 756

	2100.01.03
	Бюджетна програма „Ефективно управление на държавната собственост, държавното участие в търговските дружества и държавни предприятия и развитие на публично-частното партньорство и концесионирането”
	562 514
	562 514
	0

	2100.02.00
	Политика за подобряване на инвестиционния процес, поддържане, модернизация и изграждане на техническата инфраструктура
	422 429 046
	412 100 857
	10 328 189

	2100.02.01
	Бюджетна програма „Рехабилитация и изграждане на пътна инфраструктура”
	404 646 965
	397 875 778
	6 771 187

	2100.02.02
	Бюджетна програма „Устройство на територията, благоустройство, геозащита, водоснабдяване и канализация”                                  
	12 081 290
	9 539 784
	2 541 506

	2100.02.03
	Бюджетна програма „Нормативно регулиране и контрол на строителните продукти и инвестиционния процес в строителството“      
	5 700 791
	4 685 295
	1 015 496

	2100.03.00
	Бюджетна програма „Ефективна администрация и координация”
	8 636 294
	8 636 294
	0


Към 30.06.2026 г. са извършени разходи за провеждане на следните политики и програми:
2100.01.00 ПОЛИТИКА ЗА ИНТЕГРИРАНО РАЗВИТИЕ НА РЕГИОНИТЕ ЗА ПОСТИГАНЕ НА РАСТЕЖ И ПОДОБРЯВАНЕ КАЧЕСТВОТО НА ЖИЗНЕНАТА СРЕДА
За изпълнението на тази политика за отчетния период 01.01.2026 г. – 30.06.2026 г. са изразходвани бюджетни средства в размер на 1 150 166 евро и средства като бенефициент по оперативни и други програми в размер на – 8 251 840 евро.
Политиката се осъществява по три бюджетни  програми:

	По програма 2100.01.01 „Стратегическо планиране на регионалното и пространственото развитие, децентрализация и териториално сътрудничество“ са усвоени бюджетни средства в размер на 25 362 евро и средства по оперативни и други програми в размер – 7 656 084 евро.


Програмата се изпълнява от Главна дирекция „Стратегическо планиране и програми за регионално развитие“, дирекция „Управление на териториалното сътрудничество“ и дирекция „Устройство на територията и административно-териториално устройство“.
Главна дирекция „Стратегическо планиране и програми за регионално развитие“ (ГД СППРР) 
В рамките на отчетния период: 

По ПРР 2021-2027 г. са сключени 666 бр. административни договора за предоставяне на безвъзмездна финансова помощ (АДБФП) /заповеди/финансово споразумение за предоставяне на средства (БФП + финансов инструмент) на обща стойност 1,914 млрд. евро, от които 233 са сключени в рамките на отчетния период на обща стойност на предоставената БФП в размер на 543 млн. евро; изплатените средства са в размер на 264,71 млн. евро, или 7,79 % от бюджета на програмата; декларирани пред ЕК са публични разходи в размер на 38,6 млн. евро или 1,16 % от бюджета на програмата.

С Решение на МС № 79/21.1.2026 г. е одобрено изменение на ПРР 2021-2027 г., включващо допълване текста на програмата с цел адаптиране спрямо актуализираните текстове на Националния план за възстановяване и устойчивост, компонент REPowerEU, както и промяна в обхвата на допустимост на дейностите по Приоритет 2 „Интегрирано териториално развитие на регионите“, с които се допуска подкрепа за социална инфраструктура в селски общини. 

С цел ефективно и целенасочено използване на финансовия ресурс по линия на Фонда за справедлив преход, част от средствата за безвъзмездна финансова помощ се насочват към финансов инструмент. С новата версия на програмата се променя и методът за възстановяване на разходи на бенефициенти по Приоритет 3 „Техническа помощ по чл. 37“, с което се уеднаквява подходът на плащане към бенефициентите с този на възстановяване на средства от ЕК, а именно – чрез финансиране, което не е свързано с разходите. 

През настоящия отчетен период Управляващият орган на програмата изготви и беше прието Решение № 94 на Министерския съвет от 2026 г. за изменение на РМС № 623 от 2024 г., с което се дава съгласие Управляващият орган на Програма „Развитие на регионите“ 2021-2027, съфинансирана от Европейския фонд за регионално развитие и Фонда за справедлив преход, да сключва административни договори/издава заповеди за предоставяне на безвъзмездна финансова помощ с бенефициенти/кандидати в размер до 20 на сто над общия бюджет на програма, при съобразяване с изискванията на приложимото европейско и национално законодателство.

През отчетния период са изготвени общо 10 стратегически, аналитични и информационни документи, свързани със стратегическото планиране на регионалното развитие: изготвен 1 брой проект на Национална концепция за регионално и пространствено развитие за периода 2026-2040 г.; изготвени 6 броя Доклади за наблюдението на изпълнението на интегрираните териториални стратегии за развитие на регионите за планиране от ниво 2 за периода от 2023 до 2025 г.; разработена 1 брой техническа спецификация за обществена поръчка с предмет – „Извършване на цялостен преглед и актуализация на Морския пространствен план на Република България 2021-2035, включително изготвяне на доклад за екологична оценка.- Етап II“; Подготвен 1 брой документация за стартиране на обществена поръчка с финансиране по бюджетната линия с предмет: „Извършване на междинна оценка и изготвяне на междинен доклад за изпълнението на Интегрираните териториални стратегии за развитие на шестте региона за планиране от ниво 2 с период на действие до 2027 г.“;Разработен е 1 бр. проект на ЗИД на ЗРР.
През отчетния период са проведени над 19 броя заседания и координационни срещи, както следва: 6 бр. заседания/писмени процедури на регионалните съвети за развитие; 2 бр. заседания на Комитета за наблюдение на ПРР 2021-2027 г.; 1 бр. общо заседание на подкомитетите за справедлив преход на области Перник, Кюстендил и Стара Загора към КН на ПРР 2021-2027; 6 бр. информационни дни – 1 бр. по Приоритет 1 „Интегрирано градско развитие“, 1 бр. по Приоритет 2 „Интегрирано териториално развитие на регионите“ и 4 бр. по Приоритет 4 „Справедлив преход“ на ПРР 2021-2027.; 4 бр. обучения – 1 бр. по Приоритет 2 „Интегрирано териториално развитие на регионите“ и 3 бр. по Приоритет 4 „Справедлив преход“ на ПРР 2021-2027; проведени срещи с екипи на бенефициенти със сключени договори по ПРР 2021-2027 г. 
По НПВУ за отчетния период изплатените средства са в размер на 105 977 963,45 евро:

· 4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“ – 87 817 227,27 евро;

· 4.021 „Подкрепа за енергийно обновяване на сгради в сферата на производството, търговията и услугите“ – 8 850 951,38 евро;

· 4.022 „Повишаване на енергийната ефективност в публични сгради на Българска академия на науките“ – 1 261 142,45 евро;

· 4.030 „Техническа помощ за изпълнение на инвестиция С4.I1, подмярка 2 и 3“ – общо 479 869,45 евро;

· 8.013 „Екологосъобразна мобилност “ – 7 568 772,90 евро.

Дирекция „Управление на териториалното сътрудничество“ представя  информация за изпълнението на целите и програмите, администрирани от дирекцията, въз основа на изпълнените дейности в рамките на отчетния период по програмите за териториално сътрудничество, в които България участва.

Проектите по програмите за ТГС ИНТЕРРЕГ ИПП 2014-2020 приключиха своето изпълнение в края на 2023 г. През 2026 г. основните дейности за програмен период 2014-2020, за които дирекцията е Управляващ орган са свързани с приключване на програмите - подготвени са годишни обобщения на одитните доклади, декларации за управлението и окончателни доклади за изпълнението на програмите. Пакетът с документи по всяка от програмите е изпратен на ЕК през месец февруари 2026 г. 

Отчетът съдържа информация за напредъка по програмите за териториално сътрудничество за програмен период 2021 – 2027. Дейностите по тези програми са свързани с организацията, подготовката и публикуването на поканите за набиране на проектни предложения, оценката им, сключването на договори за субсидия, договори за предоставяне на национално съфинансиране, наблюдение и контрол на изпълнението на дейностите, верификация и възстановяване на отчетените разходи и подготовка на доклади за извършена верификация. 

Служители от дирекция УТС активно участват в обсъждането на публикуваните от ЕК проекти на регламенти и изпълнителни актове за подготовка и изпълнение на програмите за териториално сътрудничество за период 2028 - 2034 г.

Настоящият отчет за изпълнението на политиките и програмите е съобразен с програмния формат на бюджета на МРРБ за 2026 (2025) г.

Дирекция „Устройство на територията и административно-териториално устройство“ 
-
По-добро информационно осигуряване, консултиране и решаване на въпроси, свързани с административно-териториалното устройство на страната;

-
Продължаване на подкрепата за развитие на местното самоуправление и насърчаване прилагането на европейски стандарт за качество на управлението в общините;

-
Укрепване на междуинституционалното партньорство, актуализиране на стратегическите документи и разработване на нови проекти в областта на децентрализацията.

	 По програма 2100.01.02 „Подобряване на жилищните условия на маргинализирани групи от населението“ са усвоени бюджетни средства в размер на 337 290 евро и средства по оперативни и други програми в размер на 595 756 евро.


Дирекция „Жилищна политика“

В изпълнение на заложените цели, през отчетния период към 30.06.2026 г. дирекция „Жилищна политика“ (ДЖП) продължи да администрира изпълнението на следните програми за подобряване енергийната ефективност в многофамилните жилищни сгради:

Подмярка 1 „Подкрепа за устойчиво енергийно обновяване на жилищния сграден фонд“ (Подмярка 1), част от инвестиция C4.I1 “Подкрепа за обновяване на сградния фонд“ от НПВУ. - Напредък по фактическото изпълнение на инвестицията:

Общ брой жилищни сгради за енергийно обновяване:


585 бр. сгради

Общ брой въведени в експлоатация жилищни сгради:


309 бр. сгради

Общ брой въведени в експлоатация жилищни сгради за ½ 2026 г.
279 бр. сгради

Отчет за изпълнението на бюджета на инвестицията:

Общ бюджет на база предоставена БФП:



до 1 496 347 328,00 лв. в т.ч.

Източник от механизма за възстановяване и устойчивост (МВУ):
до 1 189 503 129,00 лв.

Източник държавен бюджет за невъзстановим ДДС:


до 236 226 509,00 лв. 

Собствен принос на крайния получател:



до 70 617 600,00 лв.

Общо разплатени средства БФП по инвестиция C4.I1


380 308 924,26 евро 

Общо разплатени за ½ 2026 г.





158 226 861,77 евро

СНД подготви и представи на ЕК мотивирано предложение за промяна заложените първоначални индикатори по Инвестиция С4.I1, прието от ЕК.предвид което предстои изготвяне на анекс към оперативно споразумение с рег. № СПОР-17/16.02.2023 г. за изпълнение на НПВУ с МФ.

„Националната програма за енергийна ефективност на многофамилни жилищни сгради“ (НПЕЕМЖС/ Програмата). Напредък по фактическото изпълнение на Програмата:

Общ брой жилищни сгради за енергийно обновяване:


1968 бр. сгради

Общ брой въведени в експлоатация жилищни сгради:


1968 бр. сгради

Общ брой обновени жилища:





131 729 бр. жилища

Общ брой облагодетелствани обитатели в жилищните сграда:
279 362 бр. обитатели

Отчет за изпълнението на бюджета по програмата:

Общ стойност на бюджета на НПЕЕМЖС:



2 000 000 000,00 лв.

Общо стойност на разплатените средства към ББР ЕАД:

1 980 714 751,69 лв. в т.ч.

Обща стойност на разплатената главница:



1 954 984 775,39 лв.

Обща стойност на разплатената лихва:




25 729 976,30 лв.

Обща стойност на остатъчното салдо по сметката 

за чужди средства в БНБ – неусвоени средства:


9 860 390,88 евро

Споразумения за трансфер на в полза на общините:

През отчетния период ½ 2026 г. са разплатени:


391 262,02 евро

	По програма 2100.01.03 „Ефективно управление на държавната собственост, държавното участие в търговските дружества и държавни предприятия и развитие на публично-частното партньорство и концесионирането“ са усвоени бюджетни средства в размер на 562 514 евро.


Дирекция „Държавна собственост и търговски дружества“
При осъществяване на поставените цели по Програмата и във връзка с функционалната компетентност на дирекция «Държавна собственост и търговски дружества» се подготвят, реализират и финализират: 
Проекти на актове на Министерския съвет за промяна в характера на собствеността на имоти - държавна собственост, за безвъзмездното им предоставяне за управление, за безвъзмездното им прехвърляне в собственост, за учредяване на право на ползване върху тях, за учредяване на ограничени вещни права върху имоти – публична държавна собственост,  проекти на актове на МС за изменение и допълнение на актове на МС; проекти на решения на Министерския съвет за отчуждаване на имоти и части от имоти - частна собственост, за държавни нужди, за изграждането на национални обекти, както и актове (заповеди) на министъра на регионалното развитие и благоустройството за отчуждаване на имоти и части от имоти - частна собственост, за държавни нужди, за изграждането на различни обекти; становища и предложения за даване на съгласия/откази за даване на съгласие за продажба на имоти – частна държавна собственост по реда на Закона за насърчаване на инвестициите; заповеди за отписване, респ. откази за отписване от актовите книги за имотите - държавна собственост, на имоти - публична държавна собственост, както и тези свързани с държавната тайна или със сигурността и отбраната на страната, които са съставени неправилно или чието основание за актуване е отпаднало; съставяне на актове за изключителна държавна собственост, в т.ч. актове за поправка на АИДС; отговори на жалби, молби и искания на становища по нормативни актове от ведомства, търговски  дружества, граждани и общини, и съответното им изпращане на компетентния да се произнесе по искането държавен орган в т.ч. упражнено методическо ръководство по отношение на имотите – държавна собственост.

Също така през периода 01.01.2026 г. – 30.06.2026 г. дейностите в обхвата на програмата са създали необходимите предпоставки и условия за ефективно функциониране и добро управление на търговските дружества с над 50% държавно участие от системата на МРРБ и публичните предприятия, дъщерни дружества на „Български В и К Холдинг“ ЕАД. Спазени са изискванията на действащата нормативна уредба, като предприетите мерки и предложения, свързани с компетенциите на министъра на РРБ при упражняване правата на държавата в дружествата с над 50% държавно участие от системата на МРРБ са осигурили вземането на своевременни управленски решения, допринасящи за изпълнение на политиките и целите на администрацията. 

Заложените чрез програмата цели по отношение на управлението на публичните предприятия са постигнати, като ползите за обществото се изразяват в поддържането на условия за функциониране на жизнеспособни и конкурентни дружества, които предоставят качествени услуги на потребителите. Създадена е необходимата организация за продължаване на структурната реформа в отрасъл „Води“, както и за одобряването/актуализирането на бизнес програмите на публичните предприятия с държавно участие и приемането на отчетите за тяхното изпълнение и за оценка на показателите за достигнатото равнище на заложените финансови и нефинансовите цели, чрез които се реализира политиката за участието на държавата в публичните предприятия. 

Изготвени са 13 броя протоколи за одобрение от министъра на регионалното развитие и благоустройството на предложения от „Български ВиК холдинг“ ЕАД, гр. София за кредитиране/финансиране на дъщерни дружества ВиК – публични предприятия от системата на МРРБ чрез Холдинга и за промяна на условията по сключени вече договори за заем, на обща стойност 46 099 705 евро., с цел финансиране изпълнението на инвестиционни проекти, в т.ч. и проектите по ОПОС.

Издаден е протокол на министъра на регионалното развитие и благоустройството във връзка с РМС за даване на разрешение за учредяване на безсрочно право на строеж върху поземлен имот, собственост на „Автомагистрали“ ЕАД, находящ се в гр. София, ж.к. „Надежда“.

Издадени са 9 броя протоколи за одобрение от министъра на РРБ за предоставяне на кредити от „Фонд ФЛАГ“ ЕАД, гр. София на 18 общини и три търговски дружества на обща стойност 114 117 602 евро.

Издаден е протокол за продължаване срока на ликвидацията и за избор на ликвидатор на „Универс“ ЕАД, гр. София, и сключен договор за възлагане на ликвидацията на дружеството.

Изготвени са 8 броя протоколи за изменение на устава/учредителния акт във връзка с превалутиране на капитала в съответствие със Закона за въвеждане на еврото в Република България (ЗВЕРБ) и за въвеждане на Системата за управление на корупционния риск в публичните предприятия.

Изготвени са 2 броя протоколи за изменение в уставите на „Автомагистрали“ ЕАД и „Български ВиК холдинг“ ЕАД във връзка с ЗВЕРБ и приемане на Система за управление на корупционния риск в публичните предприятия.

Изготвени са три броя протоколи за извършени промени в органите за управление и контрол на дружествата с принципал министърът на РРБ – „Проинвекс“ ЕООД, „Български ВиК холдинг“ ЕАД и „Автомагистрали“ ЕАД, както и  протокол за промяна на системата на управление „Български ВиК холдинг“ ЕАД – от двустепенна в едностепенна, избор на нов съвет на директорите и определяне на възнагражденията им.

Издадени са три броя заповеди на министъра на РРБ за упълномощаване на представители на държавата за участие в общите събрания на съдружниците на „ВиК Йовковци“ ООД, гр. Велико Търново и „ВиК“ ООД, гр. Русе – годишни ОСС.

Изготвен протокол от работна група за приемане на оценките на изпълнението на бизнес програмите за 2025 г. на „Водоснабдяване и канализация Йовковци“ ООД, 
гр. Велико Търново и на „Водоснабдяване и канализация“ ООД, гр. Русе.

Разработени са вътрешни правила за разработване, одобряване, актуализиране и отчитане на бизнес програмите на търговските дружества от системата на МРРБ;
Осъществена кореспонденция с търговските дружества – публични предприятия от системата на МРРБ (в т.ч. и дъщерните на „Български ВиК холдинг“ ЕАД) и изготвено писмо до АППК относно бизнес програмите на всяко дружество поотделно за 2025 г. по приложени образци на таблици.

Подготвени/процедирани/ оказано съдействие при подготовката на тридесет и осем проекти на отговори на въпроси и питания от народни представители, касаещи дейността на публичните предприятия.

Обработена е и е предоставена информация и документация на Сметната палата във връзка с възложен на 17.09.2025 г. одит на дейността на министъра на РРБ по упражняване правата на държавата в търговските дружества с държавно участие в капитала за периода 01.01.2023 г. до 31.12.2024 г.

Оказано съдействие относно образувано дело от Европейската комисия срещу Република България пред съда на ЕС за нарушения по Директива 91/271/ЕИО с ответник МОСВ (изискана информация от ВиК операторите - Русе, Йовковци и БВиКХ ЕАД, обобщена и включена при изготвянето на позиция на Република България).

Представеният отчет е изготвен въз основа на реално постигнатите резултати, съпоставени с планираните, като всички от заявените целеви стойности са постигнати, като следва да бъде отбелязано, че недостигнатите заявени целеви стойности и очакваните резултати се дължат на обстоятелството, че заложените целеви стойности са за период от една година, а настоящият отчет касае първото полугодие на 2026 г.

2100.02.00 ПОЛИТИКА ЗА ПОДОБРЯВАНЕ НА ИНВЕСТИЦИОННИЯ ПРОЦЕС, ПОДДЪРЖАНЕ, МОДЕРНИЗАЦИЯ И ИЗГРАЖДАНЕ НА ТЕХНИЧЕСКАТА ИНФРАСТРУКТУРА
За изпълнението на тази политика за отчетния период 01.01.2026 г. – 30.06.2026 г. са изразходвани бюджетни средства в размер на 412 100 857 евро и средства в размер на 10 328 189 евро, като бенефициент по Оперативни програми, като същата се осъществява по три бюджетни  програми:
	По програма 2100.02.01 „Рехабилитация и изграждане на пътна инфраструктура“ са усвоени бюджетни средства в размер на 397 875 778 евро и средства в размер на 6 771 187 евро, отчетени по други бюджети и сметки за средства от ЕС


По отношение на дейността на дирекция „Водоснабдяване и канализация и благоустройствени дейности“ (ВиК и БД):
През отчетния период са разгледани документации за изменение и допълване на списъка с пътни трасета на територията на общините Крумовград, Трън, Велинград, Несебър, Поморие, Черноочене и Троян. С Решение № 352/26.01.2026 г. е изменен и допълнен списъка на общинските пътища на територията на община Белица, както е променена и собствеността от публична общинска в публична държавната част от общински път на територията на община Белица и Разлог. С Решения № 143/06.02.2026 г и № 144/09.02.2026 г. е променена собствеността на участъци от републиканската и общинската пътни мрежи съответно от публична държавна в публична общинска и обратно на територията на общини Троян, Луковит, Разлог и Белица.
Продължава отчитането на пътни обекти чрез сключените споразумения за трансфер на средства/допълнителни споразумения с общинските администрации, одобрени с Решение № 711/30.09.2022 г. на Министерския съвет, изменено и допълнено с Решение № 1039/21.12.2022 г. на Министерския съвет, като част от тях са приключили в рамките на отчетния период. 

Продължава изпълнението на сключени през предходни години споразумения за трансфери за обекти за възстановяване на общински пътища на териториите на общините Велинград, Марица, Априлци, Белица и Угърчин. 

По отношение на Агенция „Пътна инфраструрктура“ (АПИ)
Стратегическа визия на АПИ: България да има устойчива пътна мрежа, интегрирана в Европейската транспортна система.
Стратегическа и оперативни цели

Основната цел на изпълняваната от АПИ политика е описана в Национална програма за развитие БЪЛГАРИЯ 2030, приета с протокол №67 на Министерски съвет от 02.12.2020 г., като през периода 2024-2027 г. ще продължи да бъде осигуряването на по-добра свързаност и достъпност между населените места в страната. Усилията за подобряване на съществуващата инфраструктура за автомобилен транспорт ще доведат до подобряване на условията за бизнес и търговия, като същевременно способстват и за постигането на по-високо ниво на безопасност в транспортната система на страната. Приоритетът ще има значителна роля в изпълнението на Цел 3 „Осигуряване на здравословен живот и насърчаване благосъстоянието на всички във всяка възраст“ и Цел 11 „Превръщане на градовете и селищата в приобщаващи, безопасни, адаптивни и устойчиви места за живеене“ от Целите за устойчиво развитие на ООН.

Стратегически цели: 


· Развитие на устойчива пътна инфраструктура;

· Интеграция на пътната инфраструктура в Европейската транспортна мрежа;

· Подобряване на безопасността на пътната инфраструктура;

· Ефективно управление на пътния сектор.

АПИ прилага политика 2100.02.00 “Политика за подобряване на инвестиционния процес, поддържане, модернизация и изграждане на техническата инфраструктура“ и бюджетна програма № 2100.02.01 “Рехабилитация и изграждане на пътна инфраструктура”.

Описание на приходите
Общо постъпилите приходи за периода от 01.01.2026 г. до 30.06.2026 г. са в размер на 294 094 951 евро. В сравнение с отчета на приходите за същия период на миналата година (276 435 129 евро), се наблюдава ръст от 17 659 822 евро при изпълнение на приходната част на бюджета на АПИ или с 6.3884 % увеличние,

Пътни такси 254 765 632 евро  представляващи: 

Други такси по тарифата в размер на 29 280 621 евро – пътни такси (за експлоатация на търговски крайпътни обекти, рекламно съоръжение и извънгабаритни ППС, вкл. приходи от такси събирани на ГКПП от специализираните звена на Агенция „Митници“ по реда на Тарифа за таксите, които се събират за преминаване и ползване на републиканската пътна мрежа) 

От наложени глоби и заплатени компенсаторни такси от нарушители  са постъпили суми в размер на 9 153 769 € в това число компенсаторни такси – 8 812 673 €, АУАН – 212 842 €, глоби по наказателно постановление и такси по чл. 10, ал. 2 от Закона за пътищата – 36 280 €, събрани суми от НАП - 91 974 €).

Описание на разходите
Разходите за ведомствена издръжка към 30.06.2026 г. на АПИ е в размер на 55 246 862  евро.

Администрираните разходи за „Текущ ремонт на пътища” са в размер на 253 671 766 евро, като от тях 214 897 742,06 € с ДДС за поддържане на РПМ, 7 386 200,33 € с ДДС за производство, доставка и монтаж на вертикална сигнализация, 16 419 200,01 € лв. с ДДС за доставка и монтаж на ограничителни системи, 5 055 561,38 € с ДДС за полагане на хоризонтална маркировка и 5 705 629,53 € с ДДС по Спогодби за промяна на стойността на изпълнени дейности, 3 522 749  € с ДДС по Спогодби за главници, лихви и разноски по дела (като сумата е само за лихви и разноски по дела) и 684 684 € плащане по изпълнителни дела. 

Основен ремонт

Разходваните средства за основен рмонт към 30.06.2026 са в размер на 21 519 312 евро. От тях:

· За дейности по основен ремонт за извършване на строителство, упражняване на строителен и авторски надзор за отчетният период са разплатени средства в размер на – 20 894 121 евро.
· За извършване на дейности по проучвателно-проектантски работи - 425 650 евро. 
· За дейности по „Аварийни ремонти“ са извършени плащания на обща стойност 181 994 евро. 
· За проекти изпълнявани по Оперативна програма „Региони в растеж 2014-2020 г.“ – 17 546 евро.
Изграждане на инфраструктурни обекти

Разплатените средства за изграждане на инфраструктурни обекти са в размер на 62 797 621 евро. От тях:

· За Изграждане на пътища I-ви, II-ри и III-ти клас от РПМ, финансирани с бюджетни средства – 62 614 271 евро.
· За извършване на дейности по проучвателно-проектантски работи към 30.06.2025 г. изразходваните средства са в размер на 183 349 евро.
Придобиване на земя

За отчетният период са  отчетени  - /-/ 56 625 евро, представляващи разплатени средстава за отчуждителни процедури в размер на 273 483 евро, както и възстановени суми на в размер на: /-/ 330 108 евро.
Ведомствени капиталови разходи
За бюджет 2026 г. ведомствени капиталови разходи за отчетния период разплатените средства са в размер на 2 319 404 евро.
Придобиване на ДМА – 741 187 евро.
Придобиване на нематериални дълготрайни активи – 1 578 218 евро.
Държавни инвестиционни заеми

Агенция „Пътна инфраструктура” е бенефициент на заемите с  Проект „Транзитни пътища 5”, Автомагистрала „Тракия”, от „Европейска инвестиционна банка“ .

Разходи за лихви по държавни инвестиционни заеми са в размер на  - 2 293 381 евро.
Погашения по държавни инвестиционни заеми - /-/ 7 412 830 евро.
	По програма 2100.02.02 „Устройство на територията, благоустройство, геозащита, водоснабдяване и канализация“ са усвоени бюджетни средства в размер на – 9 539 784 евро и средства в размер на 2 541 506 евро, отчетени по други бюджети и сметки за средства от ЕС


Програмата се изпълнява от дирекция „Устройство на територията и административно-териториално устройство”, дирекция „Водоснабдяване и канализация и благоустройствени дейности” (ВиК и БД) и Агенция по геодезия, картография и кадастър.
Дирекция „ВиК и БД“ 

Част „Геозащита“

Сключени са договори с предмет „Превантивни дейности, свързани с регистриране и мониторинг на свлачищните райони на територията на Република България, на районите с ерозионни процеси по Дунавското крайбрежие и на районите с абразионни процеси по Черноморското крайбрежие“ с трите държавни дружества „Геозащита” ЕООД – Варна, „Геозащита Плевен“ ЕООД и „Геозащита Перник“ ЕООД, произтичащи от делегирани на МРРБ задължения съгласно чл. 95 от Закона за устройство на територията и са изпълнени превантивни дейности, свързани с извършване на инженерно-геоложки обследвания, геодезически измервания и промерни работи в акваторията на Черно море, инклинометрични и пиезометрични измервания на водните нива в свлачищни райони. Изпълнен е мониторинг на 127 свлачища. 
Продължи изпълнението по договор за „Осъвременяване на изискванията за проучване и проектиране на геозащитни строежи, сгради и съоръжения в свлачищни райони в Наредба № 12 от 03.07.2001 г. и хармонизирането им с Европейските стандарти „Еврокод“ и националните приложения към тях“. Завършен е и е приет доклад за първи етап.

Сключен е договор за изпълнение на „Изработване на инвестиционен проект – фаза „Технически проект“ за обект „Брегоукрепителна дамба КК „Албена“ – гр. Балчик – участък от КК „Албена“ до Момчилово дере“. 

Продължи изпълнението на обект „Брегоукрепване в района на крайбрежна плажна ивица на гр. Ахтопол“, към 30.06.2026 г. са изпълнени над 80% от СМР на обекта. 

Изготвен е актуализиран доклад и техническа спецификация за обществена поръчка за изпълнение на услуга с предмет: „Изготвяне на Комплексен доклад за оценка на съответствието на инвестиционния проект с основните изисквания към строежите и упражняване на строителен надзор и контрол по изпълнението на строително-монтажни работи на обекта“ – стартирана процедура. Изготвен е и доклад и е одобрена техническа спецификация за обществена поръчка за изпълнение на СМР на обекта.

През отчетния период продължи изпълнението на сключените споразумение за трансфер за изпълнение на проекто-проучвателни работи (ППР) и строителни и монтажни работи. Приключено е изпълнението на споразумения за трансфер на финансови средства за изпълнение на ППР за подпомагане на Областна администрация Русе. В процес на изпълнение са споразумения за изпълнение на ППР с общини Златоград, Ловеч, Неделино, Приморско, Провадия, Сливен, Трявна, Тутракан и Областна администрация Плевен и на строителство на обекти за укрепване на свлачища в общини Иваново и Свищов.
За периода от 01.01.2026 г. – 30.06.2026 г. е осъществен предварителен контрол на постъпили 56 искания във връзка с инвестиционни намерения в свлачищни райони.

Част „Благоустройствени дейности“

През периода продължи изпълнението на обекти за подобряване на технико-експлоатационното състояние на улична мрежа в населените места на територията на общини Априлци, Първомай, Върбица, Рудозем, Копривщица и Пловдив. 

Продължават да се изпълняват обекти възстановяване на улична мрежа, които са одобрени с Решение № 711/30.09.2022 г. на Министерски съвет, изменено и допълнено с Решения № 1039/21.12.2022 г. и № 152/01.03.2023 г. на Министерския съвет чрез сключени споразумения за трансфер с общинските администрации, като част от тях са изпълнени.

Част „Водоснабдяване и канализация“

През 2025 г. завърши изграждането на язовир „Луда Яна“ и пречиствателна станция за питейни води (ПСПВ), като част от Проект „Развитие на общинската инфраструктура“, финансиран чрез държавен инвестиционен заем от Международна банка за възстановяване и развитие и от държавния бюджет. Обектът е въведен в експлоатация с Разрешение за ползване (РП) № 726/23.12.2025 г. След приемане на извършените строително-монтажни работи тече едногодишен период за докладване на дефекти по изпълненото строителство и финални разплащания по сключените договори. 

За завършване на ПСПВ гр. Сливен, в изпълнение на сключен договор за „Обследване на извършеното строителство и изготвяне на проектна документация за завършване на пречиствателна станция за питейни води, гр. Сливен“ е изготвен работен проект. Предстои стартиране на обществена поръчка за изготвяне на доклад за оценка на съответствието на проекта. 

През периода продължи изпълнението на сключени споразумения през 2025 г. за трансфер на средства с общините Дългопол, Марица, Самоков, Кнежа и Каспичан за финансиране на ВиК обекти от бюджета на МРРБ,  със срок за изпълнение до 05.11.2026 г.

През отчетния период продължи подпомагането на Асоциациите по ВиК с методическа помощ за организиране на 26 броя заседания на АВиК и даване на мандати на областните управители за гласуване в Общите събрание на асоциациите по ВиК за одобряване на 13 бр. подробни инвестиционни програми; 7 бр. съгласуване на проекти на Бизнес планове за развитието и дейността на ВиК оператори, 4 бр. за съгласуване на допълнителни споразумения към договорите за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги на потребителите, 2 бр. за препоръчителна вноска на държавата в бюджета на АВиК за 2026 г.
Дирекция „Устройство на територията и административно-териториално устройство“ (УТАТУ):
В изпълнение на разпоредбата на § 123, ал. 3 от ПЗР към ЗИД на ЗУТ за финансово подпомагане изработването на проекти на ОУП, през отчетния период в изпълнение на действащи споразумения, са извършени финансови трансфери към общини-бенефициенти в размер на 24 247,51 лв. Към настоящия момент 214 общини от общо 265 общини в Република България разполагат с одобрени ОУП за цялата им територия.

Проектът на наредба за регламентиране на реда и условията за функциониране на Единен публичен регистър по устройство на територията по чл. 5а от ЗУТ е изготвен и е публикуван за обсъждане на Портала за обществени консултации и на интернет страницата на МРРБ. Консултациите приключиха на 08 юни 2026 г. Към настоящия момент постъпилите предложения са в процес на преглед и преценка, като след това справката за постъпилите предложения заедно с обосновка за приети/неприети такива ще бъде публикувана на интернет страницата на МРРБ и на Портала за обществени консултации и ще бъдат предприети действия, свързани с приемането на наредбата от Министерски съвет и въвеждането на регистъра в експлоатация.
За осигуряване на устройствена планова основа за изграждане на обекти в правомощията на министъра на регионалното развитие и благоустройството са издадени 7 бр. заповеди, с които е разрешено изработването на общи и подробни устройствени планове и техни изменения, проведени са 5 заседания на Националния експертен съвет по устройство на територията и регионална политика и са издадени 4 бр. заповеди за одобряване на подробни устройствени планове (ПУП) и изменения на ПУП.
Съгласно правомощията на министъра на регионалното развитие и благоустройството по Закона за устройство на територията и ЗМПВВППРБ са одобрени 144 бр. инвестиционни проекта, издадени са 144 бр. разрешения за строеж и допълнения на издадени разрешения за строеж, презаверени са 2 разрешения за строеж, заверена е екзекутивна документация за обекти, строителството на които е било разрешено от министъра на регионалното развитие и благоустройството и е приключило и са регистрирани 26 бр. технически паспорти за завършени строежи. 

Агенция по геодезия, картография и кадастър
Стратегическата цел на АГКК е увеличаване покритието на Република България с кадастрална карта и кадастрални регистри (КККР) и тяхното поддържане, актуализиране и съхраняването им в съответствие с утвърдения бюджет, както и развитие на геодезическата и картографската дейност с цел задоволяване на държавните потребности и обслужване на потребителите с информация от нея. 

Оперативни цели на АГКК за 2026 г. са увеличаване покритието на територията на страната с кадастрална карта, подобряване на качеството на услугите за клиентите с геоинформация, увеличаване дела на електронните услуги, допълване и обновяване на електронния геоинформационен архив, съдържащ всички геодезически и картографски материали, налични в Геокартфонда на АГКК, текущо обновяване на картните материали и необходимите за нуждите на устройственото планиране, поддържане на Държавната гравиметрична мрежа, Държавната нивелачна мрежа и мрежата от мареографни станции, създаване на геодезически мрежи с местно предназначение, първо обновяване на специализираните карти и регистри на обектите по чл. 6, ал. 4 и 5 от ЗУЧК, привеждане на подзаконова нормативна уредба в областта на кадастъра в съответствие с измененията на ЗКИР, (обн. ДВ, бр. 95 от 2025 г.), в сила от 9.02.2026 г., поддържане и развитие на надградената информационно-комуникационна среда в АГКК и ефективно функциониране на новата информационна система за кадастрални и специализирани данни. 

Приходите от държавни такси към 30.06.2026 г. са в размер на 5.6 млн. евро. 

· Продукти /услуги и дейности извършвани по програмата: 

· Създаване и поддържане на КККР;

· Създаване на специализирани карти и регистри по Закона за устройството на Черноморското крайбрежие; 

· Геодезия и картография;

· Предоставяне на услуги на физически и юридически лица;

· Регистрация на правоспособни лица.

· Показатели за полза/ефект и за изпълнение на програмата:
· Извършени услуги – 1.38 млн. бр.;

· Дейности по създаване на КККР – одобрени КККР на урбанизираните територии на 48 бр. населени места;

· Преизмерване на държавната нивелачна мрежа – 204 км.; 

· Мареографни измервания се извършват в 2 мареографни станции;

· Контрол на координатите на базовите станции на инфраструктурните ГНСС мрежи – осъществява се и за 4-те мрежи, получили удостоверение за оценка на  съответствие.

Разходите по програмата към 30.06.2026 г. са в размер на 6 417 055 евро, представляващи ведомствени разходи по бюджета на АГКК.

	По програма 2100.02.03 „Нормативно регулиране и контрол на строителните продукти и инвестиционния процес в строителството“ са усвоени бюджетни средства в размер на 4 685 295 евро и средства в размер на  1 015 496 евро, отчетени по други бюджети и сметки за средства от ЕС


Дирекция „Технически правила и норми“ (ТПН)
1. По политика 2100.02.00: 

1.1. По показател „Поддържане на валидни сертификати, издадени на производители на строителни продукти, от лица за оценяване на строителни продукти“ с целева стойност 800 бр./год. се отчитат 3802 бр. 
1.2. По показател „Участия в заседания на европейско и национално ниво за хармонизиране на националното законодателство с европейското и/или в разработването или отчитането на национални стратегически документи за изпълнение на политики на Европейския съюз“ с целева стойност 5 бр./год. се отчитат 23 бр. 

1.3. По показател „Поддържане на регулаторна база от технически нормативни актове за обследване, проектиране, изграждане и поддържане на строежите“ при целева стойност 75 бр./год. се отчитат 92 бр.

2. По програма 2100.02.03 Бюджетна програма  „Нормативно регулиране и контрол на строителните продукти и инвестиционния процес в строителството“: 

2.1. По показател „Разработени или актуализирани нормативни актове, издавани самостоятелно от министъра на регионалното развитие и благоустройството (РРБ) или съвместно с компетентните ведомства“ с целева стойност 3 бр./год. се отчитат 5 бр. 

2.2. По показател „Извършени проучвания, анализи и оценки свързани с прилагането на нормативните актове или проведена научноизследователска дейност за изработване на национални разпоредби за прилагане на европейски стандарти, изисквания и технологии за  целите на техническата нормативна уредба, разработвана от дирекция ТПН“ с целева стойност 1 бр./год. се отчита 1 бр. 
2.3. По показател „Разработени национални приложения за прилагане на европейските спесификации от приложното поле на Регламент (ЕС) № 305/2011, на национални изисквания  за влагане на строителни продукти в строежите в зависимост от тяхната употреба и/или методики за оценка на третирани строителни отпадъци и продукти за повторна употреба.“ с целева стойност 2 бр./год. се отчита 1 бр.

2.5 По показател „Оправомощени лица за оценяване на строителни продукти и за издаване на технически одобрения/оценки, в т.ч. нотифицирани пред Европейската комисия“ с целева стойност 27 бр./год. се отчитат 28 бр. 

2.6. По показател „Упражнен контрол върху дейността на оправомощени лица за оценяване на строителни продукти в т.ч. и нотифицирани пред Европейската комисия“ с целева стойност 18 бр./год. се отчитат 14 бр.

Анализът на изпълнението на задачите от програмния формат на бюджета  към 30.06.2026 г. показва следното: 

Към 30.06.2026 г. дирекция ТПН отчита изпълнение на целевите годишни стойности на заложените показатели на програмно по бюджетна програма 2100.02.03 Бюджетна програма  „Нормативно регулиране и контрол на строителните продукти и инвестиционния процес в строителството“. 

От утвърдения бюджет на дирекция ТПН за 2026 г. в размер на 73 600 евро с ДДС, все още няма възложени задачи по плана на дирекцията. Голямата натовареност на дирекцията с изпълнението на Инвестиция C10.I6 по НПВУ, забави разработването на Техническа спецификация за изпълнение на обществена поръчка с предмет: „Разработване на национални приложения (NA) към части от второто поколение Еврокодове“ и Доклад за стартиране на обществена поръчка. Обществената поръчка е част от задачите по утвърдения бюджет на дирекцията за 2026 г. Планираме възлагането на тази обществена поръчка да се изпълни през втората половина на 2026 г.

Анализът на изпълнението на задачите от програмния формат на бюджета  към 30.06.2026 г. показва, че дирекция ТПН успешно изпълнява задачите от програмния бюджет. 
Към 30.06.2026 г. дирекция ТПН показва висок потенциал при съвместяването на изпълнението на нетипични за дирекцията дейности от Инвестиция C10.I6 с извършване на нормативната дейност от функционалната компетентност на дирекцията, както и високо професионално ниво при изпълнение на функциите, свързани с прилагането на Регламент (ЕС) № 305/2011, Регламент (EC) № 2024/3110, Регламент (ЕС) № 2019/515 и на Звеното за контакт относно продукти в строителството.
Дирекция за национален строителен контрол
В изпълнение на стратегическите цели по провеждане на държавната политика в областта на националния строителен контрол, Дирекция за национален строителен контрол е извършила за периода от 01.01.2026 до 30.06.2026 год., както следва:

· Обработване на постъпили запитвания, жалби, сигнали и молби на физически и юридически лица -  – общо бр.;
· Обработване на постъпилите заявления за въвеждане в експлоатация на строежите от I, II и III категория;
· Извършване на служебни проверки по реда на чл. 156 от ЗУТ по постъпили уведомления по реда на чл. 149, ал. 5 от ЗУТ;
· Извършване на проверки на строежи от І до ІІІ категория, по постъпили уведомления за заверени заповедни книги;
· Издаване на административни актове в резултат на осъществен контрол;
· Съставени АУАН-за установени нарушения на разпоредбите на ЗУТ; и нормативните актове по прилагането му са съставени общо 149 акта по реда на Закона за административните нарушения и наказания (ЗАНН);
· Издадени наказателни постановления, предупреждения, споразумения и резолюции за прекратяване на физически лица;
·  Издадени наказателни постановления, предупреждения, споразумения и резолюции за прекратяване на юридически лица;
· Предприемане на действия по изпълнение на новоиздадени и влезли в сила заповеди за премахване на незаконни строежи;
· Провеждане на процедури по издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор и отразяване на промени на обстоятелствата по издадено удостоверение;
· Реализирани приходи - през първото полугодие на 2026 г. от ДНСК са реализирани приходи по Тарифа 14 от такси за въвеждане в експлоатация на строежи; от наложени глоби и имуществени санкции по наказателни постановления; от събрани вземания във връзка с извършени разходи по принудително премахнати незаконни строежи и от такси за предоставяне на достъп до обществена информация, на обща стойност 1 491 176 евро, в това число 73 290 евро от събрани вземания във връзка с извършени разходи по принудително премахнати незаконни строежи и наложени глоби и имуществени санкции по наказателни постановления и споразумения.
	 По програма 2100.03.00 „Ефективна администрация и координация“ са усвоени бюджетни средства в размер на 8 636 294 евро. 


В програмата са включени дейностите, които подпомагат изпълнението на останалите програми за постигането на стратегическите цели на МРРБ. Тъй като дейностите отнесени в програмата са междинни, т.е. обслужват предоставянето на продуктите/услугите, формиращи програмите във всички области на политиките, разходите за тях са изведени в самостоятелна програма „Ефективна администрация и координация“. 

Дирекция „Информационно обслужване и системи за сигурност“ (ИОСС) – 

През отчетния период 01.01.2026 – 30.06.2026 г. дирекция „Информационно обслужване и системи за сигурност“ (ИОСС) предостави комплексни бизнес ориентирани информационни услуги с гарантирано качество. Осигури информационната сигурност на системите, работещи с некласифицирана и класифицирана информация с оглед защитата им срещу неправомерен или случаен достъп, използване, правене достояние на трети лица, промяна или унищожаване, доколкото такива събития или действия могат да нарушат достъпността, автентичността, целостта и конфиденциалността на съхраняваните или предаваните данни, а също така на предоставяните електронни услуги, свързани с тези системи.

Дирекция ИОСС осигури непрекъсваемостта и качеството на работните ИТ процеси в МРРБ чрез планиране и осигуряване администрирането, поддръжката и развитието на информационните обекти: хардуер, софтуер, мрежова инфраструктура, информационни системи. 

Дирекцията координира и подпомага провеждането на държавната политика в областта на сигурността - защитата на класифицираната информация, защитата при бедствия, противодействие на тероризма и отбранително-мобилизационната подготовка (ОМП).
Дирекция „Административно обслужване и човешки ресурси“ – 

В следствие на дейностите и функциите, които осъществява дирекция „Административно обслужване и човешки ресурси“ към 30.06.2026 г. са постигнати следните резултати:

Организирана е дейността по набирането и подбора на персонала, кариерното израстване и развитието на служителите от министерството, повишаването на професионалната квалификация и обучението, като са обявени и проведени конкурсни процедури, процедури по мобилност, подбори и обучения. Изготвени са административни актове, свързани с възникването, изменението и прекратяването на служебните и трудовите правоотношения, заповеди за разрешаване/прекратяване ползването на отпуск на служителите, за провеждане на обучения, документи, свързани с управлението на човешките ресурси и вътрешния документооборот. Обработени и предадени са в НОИ болнични листове и декларации на служители от министерството. Своевременно е актуализирана информацията в Административния регистър относно административната структура на МРРБ и провежданите конкурси. Проследени са дейностите във връзка с осигуряване на здравословни и безопасни условия на труд.

Организирано е движението на документите и кореспонденцията в министерството чрез деловодната система АИС „АКСТЪР-ОФИС“ и съпътстващите комуникационни канали. Изпълняват се дейностите по административното обслужване на юридически и физически лица на „едно гише“ и по поддържане на учрежденския архив чрез деловодната система. Координирана е подготовката на материалите на министерството и на второстепенните разпоредители с бюджет за заседанията на Министерския съвет.

Инспекторатът на МРРБ 
За периода 01.01.2026 г. – 30.06.2026г., Инспекторатът на МРРБ е извършил общо 22 /двадесет и две/ проверки, в т.ч. на всички декларации за несъвместимост на назначените служители за периода 01.01.2026 г. - 30.06.2026 г. Осъществен е контрол по спазване на нормативно определените срокове за подаване на декларациите за имущество и интереси (ежегодни и встъпителни).

При някои от извършените проверки са установени пропуски, с оглед което са дадени препоръки за подобряване на дейността, като е осъществен контрол за тяхното изпълнение. Във връзка с констатирани сериозни нарушения са дадени препоръки за образуване на дисциплинарни производства срещу виновните длъжностни лица, съставен е един акт за установяване на административно нарушение, а също така по един от случаите е сезирана съответната районна прокуратура.

През периода от 01.01.2026 г. до 30.06.2026 г. са постъпили 57 /петдесет и седем/ броя сигнали по Административнопроцесуалния кодекс, по които са предприети съответните действия. 

В изпълнение на Националната стратегия за превенция и противодействие на корупцията в Република България 2021 г. – 2027 г. е изготвен Антикорупционен план на МРРБ за 2026 г., който включва мерки и по отношение на второстепенните разпоредители с бюджет към министъра. 
Дирекция „Връзки с обществеността, протокол и международно сътрудничество“ -  
Подготвени и разпространени са 142 съобщения до медиите, включително за обществени консултации. Организирани и проведени са 27 интервюта. Отговорено е на 43 запитвания от медии. Подготвена е информация за 76 публични събития, посещения или работни срещи, включително с международен характер. Съгласувани са 83 проекта на съобщения за медиите, част от пакета с документи за разглеждане от МС. Публикувани за обществено обсъждане са 14 проекта на документи. Изготвени са 55 поздравителни адреса или благодарствени писма и 55 заповеди за командировка на служители на министерството в чужбина, за които са издадени билети и медицински застраховки. Изготвени са 208 резюмета на материали за заседанията на МС. Осигурени са 44 писмени и устни преводи. Изготвени са 17 седмични отчета за изпълнение на НПВУ. Всички официални срещи в министерството са осигурени протоколно и са отразени.

Дирекцията отговаря за цялостната координация на: участието на МРРБ в процеса по присъединяване на България към ОИСР; наблюдението и отчитането на изпълнението на целите за устойчиво развитие на ООН; отговорностите в сферата на правата на човека; изпълнението на ангажиментите по двустранното и многостранно международно сътрудничество, както и за участие в различни формати, в т. ч.: Съвета на Европа, ОЧИС, ПСЮИЕ, Съюза на Средиземноморието, Три морета, програма Хабитат и ИКЕ на ООН. Изготвени са 83 справки и позиции по теми от компетентността на МРРБ по двустранното и многостранно международно сътрудничество.

Координира изпълнението на ангажиментите на МРРБ, свързани с членството на България в ЕС. Като Секретариат на Националната група за координация на дейностите за изпълнението на Дунавската стратегия се изпълняват регулярно ангажиментите по стратегията. Ключов ангажимент е организацията на Българското председателство на Стратегията през 2026 г. 

Дирекция „Вътрешен одит“ 
В периода 01.01.2026 г. – 30.06.2026 г., в съответствие с изискванията на Глава ІV „Планиране, извършване и докладване на вътрешния одит” от Закона за вътрешен одит в публичния сектор (ЗВОПС), Международните стандарти за професионална практика по вътрешен одит и методологията, утвърдена от министъра на финансите, дирекция „Вътрешен одит” изготви Годишен доклад за дейността по вътрешен одит за 2025 г. Докладът съдържа обобщена информация за дейността по вътрешен одит, включително на второстепенните разпоредители с бюджет и търговските дружества с държавно участие в капитала към МРРБ, в които има изградени самостоятелни структури за вътрешен одит. Докладът е предоставен на министъра на финансите в нормативно определения срок.

Към 30.06.2026 г. са стартирани общо 10 ангажимента, от които 4  бр. планирани одитни ангажименти за увереност, 6 бр. одитни ангажименти за консултиране. От тях: 1 бр. e на етап планиране, 7 бр. са изпълнени и 2 бр. са на етап фактически проверки. В обхвата на проверките са попаднали следните структури: Агенция „Пътна инфраструктура“,  „НЦТР“ ЕАД, „Български ВиК Холдинг“ ЕАД, „Проинвекс“ ЕООД, ДНСК, МРРБ-ЦА и АГКК. Проверките са свързани с осигурителни системи на пътища; предварителен контрол за законосъобразност, командировки в страната, подбор на проектни предложения за предоставяне на безвъзмездна финансова помощ по процедура BG16FFPR003-4.004 „Диверсификация и адаптиране на малки и средни предприятия към икономическия преход“, СФУК, обществени поръчки и др. Общият брой на направените констатации в резултат на извършените одитни ангажименти през периода 01.01.2026 г. – 30.06.2026 г. е 70 бр., от които 44 бр. от констатациите са с отрицателен и 26 бр. с положителен ефект.  За отстраняване на констатираните слабости са дадени 17 бр. препоръки към ръководителите на одитираните единици в системата на МРРБ. Всички дадени препоръки са приети от ръководството.
Дирекция „Финансово-стопански дейности“ изготви тригодишната бюджетна прогноза; изготви и представи ежемесечната заявка за осигуряване на лимит на МРРБ, изготви консолидирани ежемесечни и тримесечни отчети за касово изпълнение на бюджета, на сметките за СЕС и по други международни програми и договори, организира, координира и обобщи отчета за изпълнението на капиталовите разходи. Организира и осъществи финансовата и счетоводната политика на министерството в съответствие с изискванията на Закона за публичните финанси, Закона за държавния бюджет на Република България за съответната година, Закона за счетоводството, Закона за финансовото управление и контрол в публичния сектор, Сметкоплана на бюджетните организации, приложимите счетоводни стандарти и други нормативни актове, регламентиращи финансовата дейност. Дирекцията осъществява и стопанските дейности в министерството като осигурява поддръжката и ремонта на движимото и недвижимото имущество, контролира и отговаря за правилната техническа експлоатация и поддръжка на ведомствения автотранспорт и др.
Дирекция „Обществени поръчки“ 
В изпълнение на възложените й функции дирекция „Обществени поръчки“ планира, организира и координира всички дейности във връзка с подготовката и провеждането на процедури за възлагане на обществени поръчки, а именно: изготви Индикативен план-график за провеждането на обществените поръчки в Министерството на регионалното развитие и благоустройството (МРРБ) за 2026 г.; извърши преглед на постъпилите 23 докладa за стартиране на обществени поръчки и приложени към тях технически спецификации и методики, за пълнота и законосъобразност в съответствие с ЗОП и Вътрешните правила за управление на цикъла на ОП в МРРБ; изготви общо 19 документации по процедурите за възлагане на обществените поръчки, обяви с приложенията по чл. 20, ал. 3 от ЗОП, договаряния без предварително обявление; 10 покани с приложенията по чл. 82 от ЗОП, и 12 договора за директно възлагане; проведе възлагането на 17 обществени поръчки в съответствие с нормативните изисквания и приложимите правила за обществените поръчки; изготви и организира сключването на 33 договора за възлагане на обществените поръчки; изготви и организира сключването на 9 допълнителни споразумения към договори за обществени поръчки; извърши предварителен контрол на 6 проектa на решения за откриване, обявления и документации на обществени поръчки на АПИ и АГКК; публикува в ЦАИС ЕОП 2 бр. Пазарни консултации, съгласно чл. 44 от ЗОП; води регистър за проведените процедури за възлагане на обществени поръчки; подготви и изпрати за публикуване необходимата информация при възлагането на обществени поръчки до Агенцията по обществени поръчки и „Официален вестник“ на Европейския съюз; съхрани документациите по проведените обществени поръчки.

Дирекция „Правна“ 
През отчетния период служителите от дирекция „Правна“ са оказвали правна помощ на ръководството и на звената в министерството с оглед законосъобразното осъществяване на техните функции. Осъществено е процесуално представителство на държавата, министъра и МРРБ по около 350 дела, голям процент от които са дела, образувани поради наложени финансови корекции по договори за предоставяне на безвъзмездна финансова помощ по Оперативни програми „Регионално развитие“  2007 – 2013 г., „Региони в растеж“ 2014 – 2020 г. и „Развитие на регионите“ 2021-2027 г., по програмите за трансгранично сътрудничество към дирекция „Управление на териториалното сътрудничество“ и по обжалване на решения на Министерския съвет за отчуждаване на имоти – частна собственост, за държавна нужда. Изготвени и депозирани са искови молби, отговори на искови молби, жалби, становища и други документи, необходими за представяне пред органите на съдебната власт. Изготвени са значителен брой становища и отговори по постъпили запитвания, включително и от други дирекции в МРРБ, по въпроси от компетентността на министерството, свързани с прилагането на Закона за собствеността, Закона за държавната собственост, Закона за устройство на територията и др. приложими нормативни актове. Изготвени са множество становища и са предоставени документи и информация на разследващите органи в Република България. Предприети са необходимите правни действия за събиране вземанията на министерството, като са изготвени покани за доброволно изпълнение. Образувани са 5 бр. изпълнителни производства пред частен или държавен съдебен изпълнител.

В дирекцията са постъпили и разгледани 125 заявления за достъп до обществена информация. На 32 заявления са изготвени отговори до заявителите с предоставяне на исканата информация или уведомяване на заявителите, че исканата информация не е налична в МРРБ. По 31 от постъпилите заявления са изготвени решения за предоставяне на достъп до обществена информация по Закона за достъп до обществена информация /ЗДОИ/ въз основа на представено мотивирано становище от съответната дирекция за наличието на информацията и нейния характер. По 9 заявления е предоставен частичен достъп до исканата обществена информация.  По 52 заявления са изготвени писма, с които заявленията са препратени по компетентност съгласно чл. 32 от ЗДОИ.

Ежедневно служителите от дирекция „Правна“ осъществяват проверка по законосъобразност на документация по процедури по Закона за обществените поръчки, проекти на договори и споразумения, страна по които е МРРБ и др. 

Представители на дирекцията участват в заседания на Националния експертен съвет по устройство на територията и регионална политика.

Осъществява се участие в работни групи и комисии, в които се поставят за разрешаване въпроси от компетентността на дирекция „Правна“. Представители на дирекция „Правна“ участват и в междуведомствени работни групи за разрешаването на приоритетни задачи от компетенциите на МРРБ.

Осъществява се и участие в обсъждането и подготовката на проекти на нормативни и административни актове, като включително се изготвят и окомплектоват  преписки за внасяне в Министерския съвет.
ГД “ГРАО“ 
Постигнатите резултати от изпълнението на програма „Ефективна администрация и координация” за периода 01.01.2026 г. – 30.06.2026 г. съответстват на планираните, като в повечето от случаите ги надвишават. 

Информационната система на ГРАО е една от най-важните информационни системи в страната, тя е национална система за гражданска регистрация на физическите лица в Република България и източник на лични данни за тях. Единната система за гражданска регистрация и административно обслужване на населението е базова информационна система в Република България по отношение на данните за гражданската регистрация на лицата.

Предоставяните от ЕСГРАОН данни за гражданската регистрация на лицата имат задължителен характер за останалите информационни системи, извършващи административно обслужване на населението.

В резултат от изпълнението на програмата се съхраняват и поддържат в актуално състояние данните на лицата, подлежащи на гражданска регистрация, които се ползват при административното обслужване на физическите лица и се предоставят на други институции за изпълнение на законоустановените им задълженията (НАП, МВР, НОИ, НЗОК и др.).  

Развит и усъвършенстван е приложният софтуер за поддържаните от ГД ГРАО електронни регистри. Осигурена е точност, пълнота и взаимообвързаност на данните от гражданската регистрация и е осигурена адекватна защита на обработваните лични данни.  В резултат от изпълнението на програмата се съхраняват и поддържат в актуално състояние данните на лицата, подлежащи на гражданска регистрация.

Осигурени са и всички дейности, произтичащи от Изборния кодекс, във връзка с проведените избори за Народно събрание, нови и частични избори, както и дейностите, произтичащи от Закона за пряко участие на гражданите в държавната власт и местното самоуправление (ЗПУГДВМС). Всички постъпили подписки по реда на ЗПУГДВМС са проверени в срок.

Изпълнението на програмата е създало предпоставки за подобряване на контрола и методологията на дейностите, свързани с гражданската регистрация и подобряване на административното обслужване на физическите лица и органите на законодателната, съдебната и изпълнителната власт.

